Jabarkan Anatomi dhasar dari Ginjel dalam bahasa jawa

Manungsa duwé sepasang ginjel kang ana ing mburi weteng utawa abdomen. Ginjel iki ana ing tengen lan kiwa balung mburi, sangisoré ati lan limpa. Ing pérangan ndhuwur (superior) ginjel ana klanjer adrenal (uga diarani klanjer suprarenal).

Ginjel asifat retroperitoneal|retroperitoneal, kang tegesé ana ing mburi peritoneum kang nglapisi

gronggongan abdomen. Loro ginjel mau ana ing kiwa-tengené vertebra T12 nganti L3. Ginjel tengen racaké papané rada medhun tinimbang ginjel kiwa kanggo mènèhi papan ati.

Sabagéyan saka pérangan ndhuwur ginjel dilindhungi déning iga angka sewelas lan rolas. Ginjel dibungkus déning rong lapisan lemak (lemak perirenal lan lemak pararenal) kang mbiyantu ngredhem goncangan.